รายการท้าพิสูจน์ เดิมออกอากาศทุกวันอาทิตย์ เวลา 12.50 - 13.50 น. แต่ในปี พ.ศ. 2532 เป็นต้นมา ทางรายการได้เพิ่มเวลาเป็น 1 ชั่วโมงครึ่ง โดยเสนอในเวลา 13.30 - 15.00 น. บางครั้งอาจเริ่มเวลาเร็วหรือช้ากว่าเดิม กรณีมีการถ่ายทอดสดรายการพิเศษ จนในปี พ.ศ. 2535 ได้ลดเวลาเหลือเพียง 1 ชั่วโมงเช่นครั้งแรก โดยเปลี่ยนชื่อรายการเป็น ""เจาะเกราะ ท้าพิสูจน์"" ""ท้าพิสูจน์ ชุด มรดกโลก"" และ ""ท้าพิสูจน์ ชุด บุกเบิก"" จากนั้นในปี พ.ศ. 2539 - พ.ศ. 2543 ได้ย้ายวันออกอากาศเป็นวันเสาร์ เพื่อไม่ให้เกิดความสับสนกับรายการคู่แข่ง คือ ตามไปดู ซึ่งเคยออกอากาศในเวลาไล่เลี่ยกัน นอกจากนี้ ยังได้จัดรายการพิเศษในวันหยุดนักขัตฤกษ์อีกด้วย ในปี พ.ศ. 2558 รายการ ท้าพิสูจน์ กลับมาออกอากาศอีกครั้งหนึ่งในชื่อใหม่ ท้าพิสูจน์ RETURN โดยออกอากาศทุกวันเสาร์ เวลา 09.45 - 10.30 น. โดยเริ่มออกอากาศวันเสาร์ที่ 5 กันยายน 2558 นี้ เป็นต้นไป ทางช่อง 3 และ ช่อง 3 เอชดี